钦定古今图书集成/明伦汇编/氏族典/第634卷 > 《金史》 > 乌林荅胡土
## 钦定古今图书集成/明伦汇编/氏族典/第634卷 > 《金史》 > 乌林荅胡土

按《金史乌林荅胡土传》：“‘胡土，正大九年正月戊子，北
兵渡河，时胡土为破卤都尉，戍潼关。十二月，思烈自
留山行省于中京征兵，同保洛阳，又迁延不行。思烈
以檄来言，若依前逗遛，自有典宪，吾不汝容矣’。胡土
惧，乃挈妻子及军往中京，留其半山上，以为巢穴。天
兴二年三月，思烈病卒，留语胡土代行省事。六月，敌”
势益重，强伸方尽力战御，而胡土即领轻骑挈妻子
弃城南奔，遂失中京，既而走蔡州，上召见慰问，而心
薄之。会宋人攻唐州，元帅乌古论黑汉屡遣人告急，
即命胡土领忠孝军百人，就征西山招抚，乌古论换
住、黄八儿等军赴之。胡土率兵至唐，宋人敛避，纵其
半入城，夹击之，胡土大败，仅存三十骑以还，换住死
焉。寻以总帅孛术鲁娄室与胡土皆权参政，娄室与
右丞仲德同事，胡土防守如故。《蔡》城破，投汝水死。